458.58 REGOLAMENTI DWAR IT-TRASFERIMENT TA’ LIĊENZI GĦALL-ISPIŻERIJI L-AVVIŻ LEGALI 463 tal-2014. L-AVVIŻ LEGALI 463 tal-2014. 1. Titolu. It-titolu ta’ dawn ir-regolamenti hu r-Regolamenti tal-2014 dwar it-Trasferiment ta’ Liċenżi għall-Ispiżeriji. Tifsir. 2. Għall-finijiet ta’ dawn ir-regolament i- "l-Att " tfisser l-Att dwar il-Mediċini; Kap. 458. Kap. 458. " Awtorità dwar il-Liċenzjar" tfisser is-Suprintendent għas-Saħħa Pubblika skont it-termini tal-artikolu 3(1) tal-Att; "lokalità " għandu jkollu l-istess tifsira kif mogħti lilha skont ir-Regolamenti dwar il-Liċenzi għall-Ispiżeriji; " trasferiment ta’ liċenza ta’ spiżerija " tfisser ir-rilokament tal-ispiżerija minn post f’lokalità għal post ieħor fl-istess lokalità u liema post għandu jissemma bħala l-post liċenzjat minn fejn l-ispiżerija topera. 3. Applikazzjoni għal trasfriment ta’ liċenza ta’ spiżerija. Kull persuna li tagħti prova għas-sodisfazzjon tal-Awtorità dwar il-Liċenzjar li kienet saret talba għal trasferiment ta’ liċenza ta’ spiżerija fil-post tal-persuna u liema trasferiment ta’ liċenza ta’ spiżerija ġie rifjutat wara s-6 ta’ Lulju 1984 u qabel l-5 ta’ Ottubru 2007 u tali liċenza ġiet awtomatikament revokata b’tali mod u taħt dawk iċ-ċirkostanzi li taħthom it-trasferiment kien jiġi permess li kieku r-Regolamenti dwar il-Liċenzi għall-Ispiżeriji kif fis-seħħ fl-1 ta’ Lulju 2014 kienu fis-seħħ meta it-trasferiment kien ġie mitlub, ikun intitolat li japplika għall-għoti ta’ dik il-liċenza mingħand l-Awtorità dwar il-Liċenzjar fi żmien sittinjum mid-dħul fis-seħħ ta’ dawn ir-regolmenti. 4. (1) Wara li tirċievi applikazzjoni magħmula skont it-termini tar-regolament 3, l-Awtorità dwar il-Liċenzjar tista’, wara li tagħti lill-applikant id-dritt li jagħmel is-sottomissjonijiet fuq dawk il-materji li tkun qed titlob li tikkjarifika, u wara li tkun sodisfatta li l-imsemmija persuna tissodisfa r-rekwiżiti ta’ dawn ir-regolamenti, tipproċedi sabiex tapprova li tingħata l-liċenza tal-ispiżerija mid-data tal-imsemmija approvazzjoni u taħt dawk it-termini, kundizzjonijiet u limitazzjonijiet kif tqis xierqa fl-eżerċizzju tas-setgħat skont artikolu 71 tal-Att. (2) L-Awtorità dwar il-Liċezjar tkun intitolata li tawtorizza l-liċenza ta’ spiżerija skont dawn ir-regolamenti minkejja li l-liċenza li tirreferi sabiex jittrasferixxi tkun skadiet jew tkun ġiet ikkanċellata għal xi raġuni ħlief bħala riżultat ta’ ksur ta’ xi li [i. (3) L.S.458.16 L-għoti ta’ liċenza ta’ spiżerija skont dawn ir-regolament jista’ jsir minkejja d-dispożizzjonijiet tar-regolamenti 4 u 6 tar-Regolamenti dwar il-Liċenzi għall-Ispiżeriji. (4) L-għoti ta’ liċenza ta’ spiżerija skont dawn ir-regolamenti jista’ jkun maħmul soġġett għal kundizzjoni illi kull pretensjoni ta’ kwalunkwe natura li toħroġ minn jew li għandha x’taqsam mal-applikazzjoni oriġinali għall-għoti jew kull dritt pretiż sabiex wieħed jopera spiżerija minn xi post jiġu rtirati u rinunzjati mill-applikant mingħajr ebda kundizzjoni.